CELEX: 32019R0643
Language: sk
Date: 2019-04-15 00:00:00
Title: Vykonávacie nariadenie Komisie (EÚ) 2019/643 z 15. apríla 2019 o zatriedení určitého tovaru do kombinovanej nomenklatúry

25.4.2019   
               
               
                  SK
               
               
                  Úradný vestník Európskej únie
               
               
                  L 110/1
               
            
         VYKONÁVACIE NARIADENIE KOMISIE (EÚ) 2019/643
         z 15. apríla 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. apríla 2019
            
               
                  Za Komisiu
               
               
                  v mene predsedu
               
               Stephen QUEST
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie
                        (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok pozostávajúci z pravouhlej platne vyrobenej z ocele s dĺžkou 48,26 cm (19 palcov) a držiakov z plastu pravouhlého tvaru.
                        Držiaky sú k platni pripojené kolmo a na strane oproti platni je medzi krátkymi časťami držiakov medzera.
                        Výrobok je na oboch stranách platne perforovaný, aby sa dal priskrutkovať k oceľovým schránkam s dĺžkou zodpovedajúcou dĺžke výrobku (19 palcové schránky), ktoré sa môžu používať v telekomunikáciách, systémoch spracovania údajov atď.
                        Výrobok je určený na usporiadanie káblov v schránkach.
                        Pozri obrázok (*1)
                        
                     
                     
                        8302 42 00 
                     
                     
                        Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry, poznámkami 2 c) a 3 k XV. triede, poznámkou 1 d) k 94. kapitole a znením číselných znakov KN 8302  a 8302 42 00 .
                        Oceľová platňa dáva výrobku jeho podstatný charakter, pretože práve platňa je pripojená k schránkam a podopiera a drží držiaky.
                        Položka 8302  zahŕňa triedy doplnkového príslušenstva a kovania zo základných kovov na všeobecné účely, ako tie ktoré sa zvyčajne používajú na nábytku, dverách, oknách, karosériách atď., aj keď sú určené na osobitné použitia (pozri aj vysvetlivky k harmonizovanému systémy k položke 8302 , prvý odsek).
                        Oceľové schránky sú zatriedené ako nábytok v zmysle poznámky 2 k 94. kapitole (pozri aj stanoviská k zatriedeniu do HS 940320/3 a 940320/4).
                        Výrobok má objektívne charakteristické vlastnosti kovania zo základných kovov vhodného na nábytok zatriedeného do položky 8302 .
                        V súlade s poznámkou 2 c) k XV. triede sú výrobky položky 8302  všeobecne použiteľnými časťami a súčasťami.
                        Zatriedenie ako časti a súčasti nábytku do položky 9403  je preto vylúčené na základe poznámky 1 d) k 94. kapitole.
                        Výrobok sa preto má zatriediť pod číselný znak KN 8302 42 00  ako ostatné príchytky, kovanie a podobné výrobky, zo základných kovov, vhodné na nábytok.
                     
                  
               
            
               (*1)  Obrázok má len informačný charakter.